**“ИНОВАТИВНО УЧИЛИШТЕ ОТСКОЧНА ШТИЦА“ ВТОР ПРАКТИЧЕН ПРОЕКТ 2016 , ГОЧ, СРБИЈА**

Почитувани колеги,

Вториот практичен проект како дел од меѓународниот проект “Иновативно училиште отскочна штица“ за 2016 година се одржа во Србија на планината Гоч и во Компанијата “Микро 3“ во Краљево од 30.10.- 04.11.2016.

Учесниците беа поделени во две работни групи.

Групата која работеше во компанијата “Микро 3“ во градот Краљево, имаше задача да го анализира производниот процес и да понуди варијанти за подобрување на истиот во кој се произведуваат плочи од масивно дрво, додека другата група работеше на употреба на остатоци од лајсни од таркет, како можност за дизајнирање на орнаменти. По завршувањето на проектот орнаментите беа изложени на Саемот за мебел во Белград каде имаше особен интерес за нив.

Покрај работниот дел, љубезните домаќини ни овозможија да го посетиме античкиот град Виминациум, како и Компанијата “Кроношпан“, каде учесниците можеа да видат еден современ проиводен процес на плочи од иверки.

Во прилог Ви ги презентираме извештаите од работата на пректичниот проект.

Со почит,

Координатор на проектот

Проф. д-р В. Каранаков



